Elisa peruu datasiirron hidastuksen ulkomailla

Elisa ilmoitti aiemmin laskevansa datasiirron nopeutta ulkomailla. LEHTIKUVA / ANTTI AIMO-KOIVISTO

<company> Elisa </company>peruu suunnittelemansa datasiirron hidastuksen ulkomailla. Puhelinoperaattori ilmoitti aiemmin laskevansa datasiirron nopeutta ulkomailla vastauksena EU:ssa kännykän käytöstä perittävien verkkovierailumaksujen halpenemiselle. Kuun lopussa tulee käyttöön EU:n määrittelemä enimmäishinta datasiirrolle.

Elisa kertoo tehneensä päätöksen markkinatilanteen muutoksen ja Viestintäviraston kanssa käytyjen keskustelujen jälkeen. Viestintävirasto kertoo olevansa tyytyväinen ratkaisuun.

Hidastuksen sijaan yhtiö kertoo tarjoavansa jatkossa asiakkailleen datasiirron EU:n 6,2 sentin enimmäishinnalla megatavua kohden, ellei asiakas osta yhtiön tarjoamia paketteja.

Siirtymäkauden jälkeen EU:n on tarkoitus luopua kokonaan verkkovierailupalvelujen lisäveloituksista ajoittaisen matkustamisen osalta.